2020. gada 1. aprīlī Rīkojums Nr. 147

Rīgā (prot. Nr. 20 6. §)

**Par nacionālās sporta bāzes statusa piešķiršanu sporta bāzei
"Siguldas pilsētas trase"**

1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību "Siguldas Sporta serviss" (adrese – A. Kronvalda iela 7A, Sigulda, LV-2150, reģistrācijas Nr. 40003411141) 2019. gada 30. maija (papildināts 2019. gada 14. jūnijā un 17. septembrī) iesniegumu par nacionālās sporta bāzes statusa piešķiršanu sporta bāzei "Siguldas pilsētas trase".

2. Pēc šā rīkojuma 1. punktā minētā iesnieguma izskatīšanas Ministru kabinets konstatē:

2.1. sporta bāze "Siguldas pilsētas trase" sastāv no:

2.1.1. nekustamā īpašuma (nekustamā īpašuma kadastra Nr. 8015 002 3037) "Gaujas Nacionālā parka Pilsētas trase" – zemes vienības (kadastra apzīmējums 8015 002 3037) 5,9025 ha platībā – Siguldā, Siguldas novadā (ierakstīts Siguldas pilsētas zemesgrāmatas nodalījumā Nr. 100000206164 uz Vides aizsardzības un reģionālās attīstības ministrijas (iepriekš Latvijas Republikas Vides ministrija) (adrese – Peldu iela 25, Rīga, LV-1494, reģistrācijas Nr. 90000028508) vārda);

2.1.2. daļas no ēku (būvju) nekustamā īpašuma (nekustamā īpašuma kadastra Nr. 8015 502 3016) Peldu ielā 1, Siguldā, Siguldas novadā, – sešām būvēm:

2.1.2.1. būvju kadastra apzīmējumi 8015 002 3037 001 (tiesnešu namiņš) un 8015 002 3037 002 (slēpotāju mājiņa) (ierakstītas Siguldas pilsētas zemesgrāmatas nodalījumā Nr. 100000118159 uz sabiedrības ar ierobežotu atbildību "Siguldas Sporta serviss" (iepriekš bezpeļņas organizācija sabiedrība ar ierobežotu atbildību "Rīgas rajona Olimpiskais centrs "Sigulda"") (adrese – A. Kronvalda iela 7A, Sigulda, LV-2150, reģistrācijas Nr. 40003411141) vārda);

2.1.2.2. būvju kadastra apzīmējumi 8015 002 3037 003 (Siguldas pilsētas trases sacensību finiša postenis), 8015 002 3037 004 (Siguldas pilsētas trases *Doppelmayer* pacēlāja caurlaides nojume), 8015 002 3037 005 (Siguldas pilsētas trases *Doppelmayer* pacēlāja caurlaides nojume) un 8015 002 3037 007 (Siguldas pilsētas trases slēpotāju pacēlājs) (saskaņā ar likuma "Par nekustamā īpašuma ierakstīšanu zemesgrāmatās" 19. pantu nav ierakstāmas zemesgrāmatā);

2.1.3. daļas no nekustamā īpašuma (nekustamā īpašuma kadastra Nr. 8015 002 1719) – zemes vienības (kadastra apzīmējums 8015 002 1719) daļas 0,7693 ha platībā – Leona Paegles ielā 21, Siguldā, Siguldas novadā (ierakstīts Siguldas pilsētas zemesgrāmatas nodalījumā Nr. 100000185914 uz Siguldas novada pašvaldības (adrese – Pils iela 16, Sigulda, Siguldas novads, LV-2150, reģistrācijas Nr. 90000048152) vārda);

2.2. saskaņā ar likuma "Par nacionālās sporta bāzes statusu" 6. panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei "Siguldas pilsētas trase" iesniegts atbilstoši Ministru kabineta 2009. gada 18. augusta noteikumiem Nr. 940 "Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību";

2.3. sabiedrība ar ierobežotu atbildību "Siguldas Sporta serviss" saskaņā ar likuma "Par nacionālās sporta bāzes statusu" 6. panta pirmo daļu 2019. gada 30. maijā (papildināts 2019. gada 14. jūnijā un 17. septembrī) ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta bāzes "Siguldas pilsētas trase" atbilstību likuma "Par nacionālās sporta bāzes statusu" 5. pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma "Par nacionālās sporta bāzes statusu" 6. panta 3.1daļu Latvijas Nacionālā sporta padome 2019. gada 6. decembra sēdē (prot. Nr. 4  6. §  7.2. apakšpunkts) ir sniegusi atzinumu, ka sporta bāze "Siguldas pilsētas trase" atbilst likuma 5. pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma "Par nacionālās sporta bāzes statusu" 6. panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma "Par nacionālās sporta bāzes statusu" 5. panta pirmo daļu, 6. panta pirmo, 3.1un ceturto daļu, Ministru kabinets nolemj sporta bāzei "Siguldas pilsētas trase" piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas oficiālajā izdevumā "Latvijas Vēstnesis".

Ministru prezidents A. K. Kariņš

Izglītības un zinātnes ministre I. Šuplinska